18. lipnja u Domovinskom ratu

**Domovinski rat po nadnevcima**: 18. lipnja u Domovinskom ratu.

- "Što druge republike misle o konfederaciji Jugoslavije potpuno je svejedno, dovoljna je odluka Hrvatskog Sabora", izjavio predsjednik Predsjedništva Hrvatske dr. Franjo Tuđman u intervjuu listu "Der Spiegel".

- U Zagrebu započelo neprekidno zasjedanje Sabora Republike Hrvatske sa zadaćom donošenja svih zakona i drugih državno-pravnih dokumenata neophodnih za razdruživanje od ostalih republika i Jugoslavije.

- I dalje nemirne noći u vukovarskoj i vinkovačkoj općini; pucnjava u Mirkovcima, Bršadinu, Ostrovu i Novim Jankovcima.

**- Splitski gradonačelnik prof. dr. Petar Slapničar pismom zatražio od predsjednika Vojnog suda u Sarajevu da omogući posjet pritvorenim Splićanima, koji se nalaze u vojnom istražnom zatvoru u Sarajevu.**

- U beogradskom dnevniku "Politika" šef KGB-a general V. Krjučkov izjavio da bi "u interesu svih naroda" Jugoslavija trebala ostati jedinstvena.

- Agencija UPI javlja da se "američka administracija sprema podržati ograničenu autonomiju šest jugoslavenskih republika, u pokušaju da potakne federalne jedinice da očuvaju jedinstvo zemlje", te da će to u Beogradu svojim sugovornicima prenijeti državni tajnik James Baker.

**- Pokušaj talijanskog ministra vanjskih poslova Giannija de Michelisa da, u ime Europske zajednice kreditom Jugoslaviji od četiri do pet milijardi dolara, spriječi raspad te države zakašnjeli je pokušaj jer je njeni narodi više ne žele, piše austrijski dnevnik "Salzburger Nachrichten".**

- Danas treba započeti druga faza akcije UNPROFOR-a u sektoru Istok - razoružanje svih vojnih i paravojnih jedinica i povlačenje jugovojske- iako i prva faza - povlačenje teškog oružja - još nije u cijelosti provedena.

- Svjetska organizacija opet ustuknula pred velikosrpskim razaranjem Sarajeva: odgođena "operacija aerodrom" zbog "žestokih borbi u Sarajevu".

- Odgovor predstojnika Ureda predsjednika Republike Hrvatske Helsinki Watchu u povodu optužbi da hrvatska Vlada sprječava slobodu govora, izražavanja i okupljanja u Hrvatskoj: za optužbe protiv novinara mjerodavan jedino sud.

- Direktor civilnih poslova UNPROFOR-a Cedric Thornberry doputovao u Zagreb.

- Hrvatski premijer Nikica Valentić poslao pismo glavnom tajniku UN Boutrosu Ghaliju, u kojemu kaže da su u vrijeme agresije na Hrvatsku, koju je izvršila Srbija, učinjena veća materijalna razaranja nego za vrijem cijelog drugog svjetskog rata. Hrvatska predlaže formiranje ekspertne misije Ujedinjenih naroda za procjenu ratnih šteta i potrebe obnove.

- Za petnaest dana muslimanske agresije na srednju Bosnu 2.000 Hrvata je ranjeno ili mrtvo, a više od 60.000 ih je protjerano sa svojih ognjišta - rekao u izjavi za tisak Dario Kordić, dopredsjednik HZ Herceg-Bosne.

- Washington suglasan s etničkim razgraničenjem BiH, "ako se tri strane tako dogovore" i ako to "donese mir".

- Ruska diplomacija podupire i s optimizmom gleda na mogućnost da se problem Bosne i Hercegovine riješi njezinim uređenjem kao (kon)federalne države triju konstitutivnih naroda.

- Priznanje Hrvatske i Slovenije nije bio preuranjeno - istakao njemački ministar vanjskih poslova Klaus Kinkel prilikom svog posjeta Sloveniji.

- Hrvatsko izaslanstvo je na gospodarskom forumu u Crans-Montani iznjelo podatak po kojem je Hrvatska ostvarila bruto nacionalni proizvod od oko 25 milijuna maraka, a s dohotkom po stanovniku od 3000 dolara svrstala se među srednje razvijene zemlje.

- Predsjednik Republike Hrvatske dr. franjo Tuđman s visokom državnom delegacijom doputovao u posjet Australiji. Svečano dočekan od australskih Hrvata, u Perthu dr. Tuđman otvorio konzulat RH.

- Armija BiH oslobodila prostore prema Goraždu, za osvetu Srbi ponovo granatirali Sarajevo, a samo u naselju Dobrinji srpska granata usmrtila devet a ozlijedila 40 osoba.

- Predsjednička izjava čelnika G-7 i Rusije o BiH, Hrvatskoj i "SRJ" poziva, među ostalim, na uzajamno priznavanje republika na prostoru bivše Jugoslavije unutar njihovih međunarodno priznatih granica.

- Vijeće sigurnosti UN-a ukinulo embargo na uvoz oružja državama nastalim na području bivše Jugoslavije. Embargo bio na snazi od 25. rujna 1991. i bio povod mnogobrojnih diplomatskih bitaka.

- Hrvatska biskupska konferencija ponovno izabrala zagrebačkog nadbiskupa kardinala Franju Kuharića za svog predsjednika.

- Turski predsjednik Demirel, nakon posjeta Sarajevu, obišao s predsjednikom Izetbegovićem Mostar, gdje je u istočnom dijelu grada otvorio turski konzulat.

## Izvori

* Hrvatski informativni centar *Hrvatski spomenar: 11. lipnja - 20. svibnja*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.